ખાસ પ્રતિનિધી(મહારાષ્ટ્ર ટાઇમ્સ), મુંબઈઃ લોઅર પરેલની એક ઓફિસમાંથી 11.5 લાખ રુપિયાની ચોરીનું પગેરું શોધતા પોલીસના હાથે ચોર તો ચડ્યો પણ જ્યારે આ ચોરની પોલીસે પૂછપરછ કરી તો ચોરની વાત સાંભળી પોલીસની પણ એ સ્થિતિ બની કે ચોરને છોડે કે સજા કરે તે જ ન સમજી શકી. ના.મ. જોશી પોલીસ સ્ટેશનના સ્ટાફે પકડી પાડેલા સલીમ શેખ(46)ની પૂછપરછમાં તેણે કહ્યું કે, ‘કેન્સરના ઉપચાર અને પરિવારના પેટ ભરવા માટે તેણે એકબાદ બીજી એમ 20 જેટલી ચોરી કરી છે.’